

# **ประกาศองค์การบริหารส่วนตำบลไสหมาก**

**เรื่อง การใช้แผนปฎิบัติการในการป้องกันและบรรเทาสาธารณภัย พ.ศ. 2557**

**- - - - - - - - - - - - - -**

ตามพระราชบัญญัติป้องกันและบรรเทาสาธารณภัย พ.ศ. 2550 กำหนดให้องค์กรปกครองส่วนท้องถิ่นมีหน้าที่ในการป้องกันและบรรเทาสาธารณภัยและให้ผู้บริหารองค์กรปกครองส่วนท้องถิ่นเป็นผู้อำนวยการท้องถิ่นในการป้องกันและบรรเทาสาธารณภัยในท้องถิ่นของตน จึงถือเป็นภารกิจสำคัญขององค์กรปกครองส่วนท้องถิ่นที่จะต้องเตรียมความพร้อมในการป้องกันสาธารณภัย และพัฒนาขีดความสามารถในการเผชิญเหตุและให้ความช่วยเหลือผู้ประสบภัยภายหลังจากสถานการณ์ภัยยุติ

องค์การบริหารส่วนตำบลไสหมากจึงได้จัดทำแผนปฎิบัติการในการป้องกันและบรรเทาสาธารณภัย เพื่อเตรียมความพร้อมและเป็นแนวทางปฏิบัติในการป้องกันและบรรเทาสาธารณภัยร่วมกับหน่วยงานต่างๆ ในพื้นที่รับผิดชอบและพื้นที่ข้างเคียง ตั้งแต่ก่อนเกิด ระหว่างเกิด และหลังเกิดภัย ได้อย่างถูกต้องตามกฎระเบียบที่เกี่ยวข้อง สอดคล้องกับแผนการป้องกันและบรรเทาสาธารณภัยจังหวัดและแผนต่างๆ ที่เกี่ยวข้องเพื่อป้องกันและลดความสูญเสียจากการเกิดสาธารณภัยที่มีผลต่อชีวิต ทรัพย์สินและเศรษฐกิจได้อย่างมีประสิทธิภาพและผู้บริหารได้อนุมัติแผนปฎิบัติการในการป้องกันและบรรเทาสาธารณภัย พ.ศ. 2557 เพื่อเป็นแนวทางในการปฏิบัติต่อไป

จึงประกาศมาให้ทราบโดยทั่วกัน

ประกาศ ณ วันที่ 4 เดือน กันยายน พ.ศ. 2557

อนันต์ ถนอมสิน

(นายอนันต์ ถนอมสิน)

นายกองค์การบริหารส่วนตำบลไสหมาก